
PRELEGEREA | 


CERCETAREA CRIMINOLOGICĂ: Obiectul cercetării criminologice; 
Modalităţi de cunoaștere, procedee, finalitate în cercetarea 
criminologică; Definirea criminologiei 


a) Obiectul cercetării criminologice 


A1) Fenomenul criminal — un prim obiect al cercetării criminologice 

Sensurile expresiei „fenomen criminal“ diferă în raport de conţinutul 
mai restrâns sau mai larg ce i se atribuie. 

Uneori, conţinutul expresiei este redus la cel al noţiunii de infracțiune. 

Alteori, se are în vedere doar aspectul macro-criminologic, prin utilizarea 
expresiei fenomen criminal înțelegându-se ansamblul infracțiunilor. 

Unii criminologi dau un sens foarte larg expresiei, considerând că în 
conţinutul acesteia trebuie să se regăsească normele penale, violarea 
acestora, precum şi reacţia socială represivă. 

Pentru a stabili ce intră în conţinutul fenomenului criminal trebuie să 
pornim de la aspectul individual al fenomenului (noţiunea de crimă), fără a 
ignora factorul uman (criminalul) şi să avem în vedere şi aspectul de masă 
al fenomenului (criminalitatea). 


A1.1) Crima. Înţelesurile posibile ale noţiunii de crimă: 
a) sensul comun — în sens comun, prin crimă se desemnează, 
de regulă, o infracţiune intenţionată îndreptată împotriva vieții 
persoanei, fie că este vorba de omor, de omor calificat sau 
pruncucidere; aceeaşi denumire o regăsim utilizată în cazul 

unor infracțiuni care au un alt obiect juridic principal, dar care 
au ca rezultat moartea unei persoane. 


TEME 


* Indicaţi obiectul juridic al infracțiunilor de: omor, omor calificat, 
pruncucidere. 

* Daţi exemple de infracțiuni care au un alt obiect juridic principal, 
dar care au ca rezultat moartea victimei. 


b) sensul penal — în sens penal, crima desemnează o infracțiune 
gravă, pentru care legiuitorul stabileşte pedepse diferite şi 
proceduri speciale, în raport cu celelalte infracțiuni; 
Acest sens este dat de împărțirea tripartită a infracțiunii în: crime, delicte 
şi contravenţii. 
În doctrina penală, noțiunea de crimă a fost şi este utilizată şi în sensul 
general de infracțiune, de faptă penală. 


TEME 


* Care a fost evoluția împărțirii tripartite a infracţiunii în legislaţia 
statelor europene şi în special în cea a României? 

* Care este concepția actualului Cod penal român cu privire la 
infracțiune? 


c) sensul criminologic — în sens criminologic, noțiunea de 
crimă are o accepţiune largă, referindu-se la infracțiune în 
general. Este însă inexact a pune semnul egalităţii între 
infracțiune şi noţiunea de crimă utilizată în criminologie. Datorită 
oscilaţiei în timp şi spaţiu a legii penale, cu puţine excepţii, ceea 
ce ieri era considerat drept crimă astăzi nu mai este şi invers, 
ceea ce un stat sancţionează ca infracțiune altul nu o face. 

Nu se poate vorbi astăzi de o definiţie a crimei completă şi unanim 
acceptată de către doctrina criminologică. În sens criminologic, noţiunea de 
crimă trebuie să pornească de la conceptul de infracțiune din dreptul penal, 
însă trebuie să meargă dincolo de acesta. 

Conform art. 17 alin. 1 din Codul penal, pentru ca o faptă să fie 
considerată infracțiune trebuie să îndeplinească cumulativ trei condiţii 
esențiale: 

a) să fie prevăzută de legea penală; 

b) să prezinte pericol social; 

c) să fie comisă cu vinovăţie. 

În sens criminologic, noţiunea de crimă desemnează fapta penală sau 
fapta cu justificată aparență penală. În preocupările criminologiei intră şi 
studierea comportamentelor deviante. 


TEME 


* Explicaţi ce înțelegeți prin condiția ca o faptă să fie prevăzută în 
legea penală pentru a putea fi considerată infracțiune. 

* Ce este vinovăția? Care sunt formele vinovăţiei? 

* Care sunt cauzele care înlătură vinovăția unei persoane? 

* Deosebiţi pericolul social abstract de pericolul social concret. 


ÎNTREBĂRI/SUBIECTE 


| 


* Care este înțelesul noțiunii de crimă în sens comun, 
* Care este înțelesul noţiunii de crimă în sens penal; 
* Care este înțelesul noțiunii de crimă în sens criminologic. 


A1.2) Criminalul. Noţiune 

În sens general, infractorul sau delincventul este persoana care a comis 
o infracţiune. În sens penal, mai riguros, se adaugă şi condiţia existenţei 
unei hotărâri definitive de condamnare. 

Intră în categoria criminologică de criminal persoana care comite o 
„crimă“ în sensul de faptă penală sau cu justificată aparență penală. 


* Daţi exemple de situaţii în care o persoană poate fi încadrată în 
noțiunea de criminal, fără a putea fi considerată însă infractor. 


A.1.3) Criminalitatea 

Noţiune — desemnează la modul general ansamblul faptelor penale 
comise într-un spaţiu şi într-o perioadă de timp determinate. 

Clasificarea subiectivă a criminalităţii: 

— în funcţie de interesul cercetării criminologice şi, prin urmare, de 
diferitele elemente de referință cu care se operează. 

Putem avea: criminalitate națională, regională, zonală sau continentală; 
criminalitate violentă şi criminalitate vicleană; criminalitate adultă şi 
criminalitate juvenilă etc. 


| TEME 


+ De ce numim acest tip de clasificare „subiectivă“? 


Clasificarea obiectivă a criminalităţii: 

— se referă la categorii de criminalitate general valabile, 
independente de orice criteriu de referință impus. 

— are drept criteriu existenţa obiectivă a unor grade diferite de 
cunoaştere a faptelor penale de către organele de justiţie. 


1) Criminalitatea reală 

— se referă la ansamblul faptelor penale comise efectiv, indiferent 
dacă ele sunt sau nu sunt cunoscute de către vreunul din 
organele justiției penale. 

— o cunoaştere riguros ştiinţifică a acestei categorii nu este 
posibilă. 


2) Cifra neagră a criminalităţii 
— reprezintă ansamblul faptelor penale care se comit efectiv, 
dar care nu ajung la cunoştinţa organelor de justiţie penală 
(figura nr. 1). 
— factorii care generează cifra neagră a criminalității: 
a) abilitatea infractorilor; 
b) ineficienţa organelor de cercetare penală, care poate decurge din: 
i) organizarea deficitară a acestora, ii) incompetență 
profesională, iii) incorectitudinea unor funcţionari; 
c) pasivitatea victimelor. 


a) Anchetele de auto-confesiune; 
b) Anchetele de victimizare. 


C.R. = Criminalitate reală 


————— EN. = Ciira neagră 


—— C.A. = Criminalitate aparentă 
CL. = Criminalitate legală 
> = Faptă penală 


Fig. 1 

3) Criminalitatea aparentă (sau relevată) 
— reprezintă totalitatea faptelor cu aparență penală ajunse la 
cunoştinţa organelor de justiţie. 


4) Criminalitatea legală (sau judecată) 
— cuprinde faptele penale pentru care s-a pronunţat o hotărâre 
judecătorească de condamnare definitivă. 


TEME 


* Exprimaţi cifra neagră a criminalității într-o ecuaţie matematică. 

* Ce înțelegeți prin abilitatea infractorilor? 

* Explicaţi diferența dintre ipoteza în care abilitatea infractorilor 
este o cauză care generează cifra neagră a criminalităţii şi ipoteza în 
care abilitatea infractorilor determină infracţiuni ajunse la cunoştinţa 
organelor judiciare, dar rămase cu autorul neidentificat. 

* Ce instituţii includem în noțiunea de organe de cercetare penală? 

* Care pot fi sursele unei organizări deficitare a organelor de cercetare 
penală? 

* Ce înţelegeţi prin incompetență profesională? 

* În ce poate consta incorectitudinea unor funcţionari? 

* Ce înțelegeți prin pasivitatea victimelor, drept cauză care 
generează cifra neagră a criminalităţii? Exemplificați. 

* Explicaţi anchetele de auto-confesiune şi anchetele de victimizare. 

* Care sunt modalitățile de sesizare a organelor de urmărire penală 
despre săvârşirea unei infracțiuni? 

* Unde sunt înregistrate de regulă, mai întâi, sesizările privind 
săvârşirea unei fapte penale? 

* Care sunt cazurile în care punerea în mişcare sau exercitarea 
acţiunii penale este împiedicată? 

ÎNTREBĂRI/SUBIECTE 


* Ce se înțelege prin criminal? 

* Criminalitatea: noțiune, clasificarea subiectivă a criminalității. 
* Clasificarea obiectivă a criminalităţii; criminalitatea reală. 

* Factorii care generează cifra neagră a criminalităţii. 

* Criminalitatea aparentă. 

* Criminalitatea legală. 


A2) Practica anti-criminală — Al doilea obiect al cercetării criminologice 
A2.1) Dublul caracter al cercetării criminologice 
Există opinii care consideră criminologia drept o ştiinţă fundamentală 
ori teoretică şi opinii potrivit cărora cadrul criminologiei se reduce la cercetarea 
aplicativă. Între cele două extreme există şi o cale de mijloc care subliniază 
dubla finalitate a cercetării criminologice. 
Dublul caracter al criminologiei determină dublarea obiectului cercetării 
criminologice. 
A2.2) Practica anti-criminală 
Categoriile de mijloace folosite în lupta împotriva criminalităţii: 
a) mijloacele juridice — totalitatea normelor de drept ce contribuie 
direct sau indirect la combaterea fenomenului criminal. 
b) mijloacele empirice — sunt incluse practicile instituţionale care 
au ca scop combaterea sau prevenirea criminalităţii. 
Domeniile principale de luptă contra criminalităţii: 
a) domeniul dreptului penal şi al aplicării lui concrete; 
b) domeniul tratamentului delincvenţilor; 
c) domeniul prevenirii criminalităţii. 


(TEME 


* Care este finalitatea celor trei domenii principale de luptă împotriva 
criminalităţii? 

* Stăpânirea fenomenului criminal; noțiune, interes, vocație. 
* Care este obiectul cercetării criminologice? 


ÎNTREBĂRI/SUBIECTE 
* Practica anti-criminală 


B) Modalităţi de cunoaştere în cercetarea criminologică 
B1) Cunoaşterea descriptivă 
Primele preocupări cu caracter ştiinţific în domeniul criminologiei au 
fost de natură descriptivă şi au avut ca obiect criminalitatea, evaluarea 
acesteia. 
Categorii utilizate de cunoaşterea descriptivă: 
a) volumul; 
b) structura; 
c) dinamica: 
— tendinţe pe termen lung; 
— variațiile sezoniere; 
— mişcările accidentale. 


| TEME 


* Explicaţi noțiunile de volum, structură şi dinamică. 
B2) Cunoaşterea cauzală 


Vizează aflarea cauzelor, condiţiilor şi factorilor care determină sau 
favorizează fenomenul criminal. 


+ Ce factori acționează asupra fenomenului criminal? 

B3) Cunoaşterea dinamică 
Se urmăreşte înţelegerea proceselor ce însoțesc trecerea la actul 
criminal, mecanismele interne ale acestuia. 


TEME 


* De ce este interesată această modalitate de cunoaştere? 


B4) Cunoaşterea axiologică 
Presupune stabilirea, după criterii ştiinţifice, a valorii mijloacelor aplicate 
în lupta împotriva fenomenului criminal. 


| TEME 


* Care sunt criteriile de politică penală de care trebuie să țină cont 
legea penală şi instituţiile chemate să o aplice? 


INTREBARI/SUBIECTE 


| 


* Cunoaşterea descriptivă; 
* Cunoaşterea cauzală; 

* Cunoaşterea dinamică; 

* Cunoaşterea axiologică. 


C) Procedee în cercetarea criminologică 
C1) Metode 
Cuvântul metodă are origine greacă însemnând într-o traducere liberă 
calea ce trebuie urmată. 
Noţiunea de metodă ştiinţifică poate fi definită ca ansamblul procedeelor 
care conduc gândirea spre cunoaştere. 
a) Metoda inductivă 
— constă în ansamblul procedeelor prin care gândirea trece, Să) 
de la particular la general. a aia ata 


A R 

b) Metoda deductivă 
— reprezintă un ansamblu de procedee reputat mai riguros 


şi constă în aplicarea unui principiu general la un caz 
particular. 


+ Ce metodă a fost utilizată la începuturile cercetărilor ştiinţifice în 
criminologie? 


c) Metoda empirică 
— această metodă este proprie ştiinţelor empirice bazate pe 
observarea realităţii şi pe experiență şi este rezultatul combinării 
primelor două metode. 
— se regăseşte în cadrul teoriei generale a cunoaşterii fizice 
elaborată de J. Stuart MIIl. 
— în schema clasică a metodei empirice se disting trei etape: 
observarea faptelor, inducția ipotezei şi verificarea experimentală. 
— particularităţile metodei empirice în cercetarea criminologică 
se manifestă în legătură cu: 
1. Observarea faptelor; 
2. Verificarea experimentală. 
d) Alte metode; clasificări diverse. 
1. clasificare bazată pe diferenţa dintre cercetarea criminalității 
şi cercetarea crimei; 
2. clasificare care pomeşte de la enumerarea activităţilor 
concrete de cercetare (este şi cazul lui Edwin Sutherland); 


3. clasificare care distinge între metoda cantitativă şi metoda 
calitativă; 


C2) Tehnici 


Prin tehnica de cercetare se desemnează felul practic în care se utilizează 
o metodă, procedeul concret prin care se obțin date asupra realităţii studiate. 

C2.1) Tehnicile macro-criminologice 
— sunt procedee care permit obţinerea de date cu privire la 
criminalitate, măsurarea acesteia. 
Principalele tehnici macro-criminologice: 
a) Statisticile criminale — procedee princare se contabilizează 
şi exprimă numeric diferitele categorii de criminalitate. 
Categorii: 
— cele oficiale; 
— cele private. 


TEME 


* Explicaţi importanţa şi relevanţa statisticilor criminale. 
Factori obiectivi care concurează la vicierea statisticilor: 
— modificări intervenite în legislație; 
— modificări intervenite în sistemele de înregistrare şi prelucrare a 
datelor, eventualele erori materiale în înregistrare; 
— fluctuațiile intervenite în activitatea organelor represive. 


Factori subiectivi: 
— falsificarea datelor pur şi simplu; 
— prezentarea trunchiată a datelor şi punerea în lumină cu precădere 
a anumitor cifre; 
— campaniile anti-x infracțiune. 


TEME 


* Explicaţi interesul politic în mistificarea statisticilor criminale. 
Relativitatea statisticilor criminale. 


b) Tehnicile de evaluare a cifrei negre 
1. Anchetele de auto-confesiune. 
2. Anchetele de victimizare. 

— încearcă să aducă puţină lumină asupra cifrei negre a 
criminalităţii. 
c) Estimările privind costul crimei 
— constau în evaluarea prejudiciilor materiale cauzate prin 
comiterea de infracțiuni la care se adaugă şi evaluarea 
cheltuielilor necesare întreţinerii şi funcționării aparatului 
represivo-preventiv. 


C2.2) Tehnicile micro-criminologice 
— sunt procedeele care permit cunoaşterea crimei ca 
fenomen individual. 


Principalele tehnici micro-criminologice 


a) Examenul clinic 
— presupune observarea delincventului condamnat la locul de 
detenţie: studierea dosarului de personalitate, control medical, 
ancheta socială completă. 
— bazele examinării clinice au fost puse de criminologul 
belgian Etienne de Greeff. 


TEME | 


* Cine a fost Etienne de Greeff? 


b) Biografiile criminale 
— reprezintă procedee de investigare a trecutului 
delincventului prin: interviuri cu acesta, exploatarea 
surselor cu caracter biografic (fişe medicale, cazier 
judiciar, acte civile etc.), autobiografiile spontane. 


| TEME 


* Ce sunt autobiografiile spontane? 

c) Studiile de urmărire (follow up studies) 
— sunt procedee destinate a observa devenirea criminalului, 
evoluția acestuia pe o perioadă lungă de timp (5-15 ani) 
după efectuarea pedepsei. 
— cele mai cunoscute studii de acest gen au fost efectuate 
în SUA în anii '50-60. 
d) Studiile prin cohorte 
— reprezintă procedee destinate a sesiza devenirea colectivă 
a unui ansamblu de subiecţi, aparținând unei anumite 
categorii. 
Cohorta este ansamblul indivizilor care au trăit în cursul aceleiaşi 
perioade un eveniment fundamental din existenţa lor, cum ar fi naşterea sau 
căsătoria. 


(ÎNTREBĂRI/SUBIECTE | 


* Metoda inductivă şi metoda deductivă, ca procedee folosite în 
cercetarea criminologilor. 

* Metoda empirică; 

* Alte metode folosite în cercetarea criminologică; 

* Tehnicile macro-criminologice; 

* Tehnicile micro-criminologice. 


D) Finalitatea cercetării criminologice 

D1) Scopul cercetării criminologice 

a) Scopul imediat — cunoaşterea fenomenului criminal în toată 
complexitatea lui, prin stabilirea cauzelor şi condiţiilor care îl 
determină, şi respectiv favorizează, precum şi a proceselor care 
îl caracterizează. 

b) Scopul mediat — stabilirea celor mai eficiente mijloace utilizate 
în practica anti-criminală, pentru limitarea fenomenului criminal 
şi a consecinţelor acestuia. 


D2) Funcţiile cercetării criminologice 
Intr-o delimitare cu caracter general avem: o funcţie teoretică şi o 
funcţie practică. 

Într-o altă clasificare avem: funcţia teoretico-aplicativă, pe de o parte, 
şi funcţiile aplicativă şi prospectivă, pe de altă parte. 

Într-o a treia clasificare avem: 

a) funcţia descriptivă; 

b) funcţia explicativă; 

c) funcţia predicativă; 

d) funcţia profilactică. 


(TEME 


* Explicați în ce constau cele patru funcţii distincte din clasificarea 
funcţiilor cercetării criminologice în descriptivă, explicativă, predicativă 
şi profilactică. 


| ÎNTREBĂRI/SUBIECTE 


* Scopul şi funcţiile cercetării criminologice 


E) Definirea criminologiei 

E1) Domeniul criminologiei 

Problema domeniului criminologiei presupune delimitarea acesteia 
faţă de celelalte preocupări ştiinţifice ori practice legate de fenomenul 
criminal (figura nr. 2). 


* Evidenţiaţi printr-o reprezentare grafică, după care explicați 
deosebirea dintre criminologia teoretică şi criminologia aplicativă. 

C. = Criminslogie Pr.Ac. = Practică anticriminală 

C.T.= Criminologie teoretică D, = Domeniul dreptului penal 

C.Ap. = Criminologie aplicativă  D,= Domeniul tratamentului delincvenţitor 
F.C. = Fenomen criminal Da = Domeniul prevenirii criminalității 


| la = Circuite informaţionale 


Fig. nr. 2 


E1.1) Dreptul penal şi criminologia 
Dreptul penal: 
— ramură a sistemului de drept; 
— ramură a ştiinţelor juridice. 
Criminologia se află într-o relaţie de interdependenţă cu ambele. 
Diferenţa esenţială între criminologie şi dreptul penal constă în aceea că, în 
timp ce prima este o ştiinţă empirică, ce utilizează cu prioritate raționamentele 
inductive, cea de a doua este o ştiinţă normativă, ce operează cu metoda deducției. 
E1.2) Politica anti-criminală şi criminologia 
Politica anti-criminală a fost definită ca analiză şi înțelegerea unei afaceri 
particulare a cetăţii, fenomenul criminal, pe de o parte, şi punerea în aplicare 
a unei strategii pentru a răspunde situaţiilor de delincvenţă sau devianţă, pe 
de altă parte. Rezultă un dublu obiect al politicii anticriminale: 
— ştiinţa politicii anti-criminale; 
— practica anti-criminală 

Din definiţia dată nu rezultă un element important: decizia de politică 
criminală. Aceasta exprimă voinţa politică şi are un caracter statal. 

Politica anti-criminală este ansamblul teoriilor şi strategiilor concepute 
în scopul stăpânirii fenomenului criminal, precum şi sistemul mijloacelor 
aplicate efectiv, de către stat, în acelaşi scop. 

Într-o definiţie completă, politica anti-criminală reprezintă ansamblul 
teoriilor şi al strategiilor concepute în scopul stăpânirii fenomenului 
criminal şi sistemul mijloacelor aplicate efectiv, de către stat, în acelaşi 
scop (figura nr. 3). 


P.Ac. = Politică anticriminală D, = Domeniul dreptului penal 

S.P.Ac. = Ştiinţa politicii anticriminate D. = Domeniul tratamentului 

D.P.Ac. = Decizia de politică delincvenților 

anticriminală D. = Domeniul prevenirii 

F.C. = Fenomen crimina! criminalității 

Pr.Ac = Practică anticriminală R,, Ra, Ra = Răspunsuri specitice 
Fig. nr.3 


| TEME | 


* Explicaţi cum se stabileşte la nivel teoretic şi în plan practic legătura 
între criminologie şi politica anti-criminală. 

E1.3) Controlul fenomenului criminal 

În noțiunea de control se include atât cunoaşterea fenomenului criminal, 
cât şi stăpânirea acestuia. 

E2) Definiţia criminologiei 

Definiţia criminologiei — caracterul complex şi dificil de abordat al 
obiectului criminologiei a impus existența unor maniere diferite de abordare 
concretizate în diverse tipuri de definiții (figura nr. 4). 


C. = Criminologie D, = Domeniul dreptului penai 

C.T.= Criminologie teoretică D. = Domeniul tratamentului delincvenţilor 
C.Ap. = Criminologie aplicativă  D, = Domeniul prevenirii criminalităţii 

F.C, = Fenomen criminal S.P.Ac. = Ştiinţa politicii anticriminale 

lu le = Circuite informaţionale D.P.Ac. = Decizia de politică anticriminală 
P.Ac. = Politică anticriminală R,, Ra, R, = Răspunsuri specifice 


Pr.Ac = Practică anticriminală a, PERNA 


Fig. nr. 4 


Tipuri de definiţii 
1. Oprimă diferențiere are ca sursă principală perceperea sau abordarea 
diferită a domeniului criminologiei. Au existat două tendințe: 

— pe de o parte, tendinţa de realizare a unor cercetări 
specializate cu caracter etiologic; 

— pe de altăparte, o tendinţă integratoare, de reunire a tuturor 
cercetărilor specializate sub umbrela unei ştiinţe unice, 
complexe. 

Au rezultat două maniere de definire a criminologiei: 

a) definițiile de tip restrictiv — considerau criminologia drept 
o ştiinţă a cauzelor criminalităţii, străină de preocupările 
profilactice; 

b) definițiile de tip extensiv — care au prezentat criminologia 
drept o ştiinţă integratoare, preocupată atât de etiologia 
criminală, cât şi de aspectele preventiv-represive. 


2. A doua diferenţiere rezultă din abordarea diferită a obiectului 
criminologiei 
Exemple de diferite definiții 
— definiţia dată de E. Durkheim 
— definiţia dată de Enrico Ferri 
În prezent, doctrina criminologică este dominată de o viziune echilibrată în 
ceea ce priveşte definiția criminologiei, reținându-se atât preocupările etiologice 
şi dinamice în raport de fenomenul criminal, cât şi preocupările profilactice. 
Posibila definiţie: criminologia reprezintă ansamblul cercetărilor cu 
caracter ştiinţific ce se ocupă, pe de o parte, cu studierea fenomenului 
criminal, urmărind cunoaşterea complexă a acestuia, iar, pe de altă parte, 
cu evaluarea practicii anti-criminale, în scopul optimizării acesteia. 


ÎNTREBĂRI/SUBIECTE | 


* Dreptul penal şi criminologia; 

* Politica anti-criminală şi criminologia, 
* Controlul fenomenului criminal, 

* Definiţia criminologiei. 


PRELEGEREA || 


CRIMINOL OGIA ETIOLOGICĂ: Primele explicaţii cu privire la 
fenomenul criminal 


Definiția criminolugiei etiologice 

- este acea subramură a criminologiei teoretice ce se ocupă cu studierea 
cauzelor, condiţiilor sau factorilor care determină ori favorizează fenomenul 
criminal. 


Primele explicaţii cu privire la fenomenul criminal: 


A) Beccaria, precursor al gândirii criminologice 

Cesare Bonesana, marchiz de Beccaria, este considerat fondatorul 
dreptului penal modern. Lucrarea lui Beccaria, Despre delicte şi pedepse, 
prezintă şi astăzi un real interes, care nu este numai de ordin istoric. După mai 
bine de două secole, prin valoarea lor, ideile lui Beccaria sunt încă actuale. 

A1) Despre delicte şi pedepse — conjunctura 

Lucrarea Despre delicte şi pedepse a apărut la Milano, în anul 1764. 
Autorul, Cesare Beccaria, era la vremea aceea un necunoscut ce nu împlinise 
încă 27 de ani. 

Conştient de „erezia“ ideilor sale şi neavând vocaţie de martir, autorul 
şi-a luat unele măsuri de precauţie pentru a evita o ciocnire directă cu 
autoritățile. Mai mult, înaintea publicării lucrării, şi-a asigurat protecția unor 
persoane influente. 

Contrar temerilor autorului, cartea a avut un succes imediat şi 
spectaculos. 

Ideile cuprinse în această lucrare au declanşat transformări rapide şi 
radicale în sistemele penale ale unor state europene. Principiile umaniste 
formulate în cuprinsul tratatului au stat la baza redactării unor articole 
importante din „Declaraţia drepturilor omului şi cetățeanului“ de la 1789. 

Beccara şi-a făcut studiile preuniversitare într-un colegiu iezuit. 

Ulterior, a obţinut titlul de doctor în drept canonic şi drept roman, 
absolvind cursurile Universităţii din Pavia. Baccaria nu a urmat însă o 
carieră juridică. 

Ulterior publicării tratatului, Beccaria pare să abandoneze atât studiile 
juridice, cât şi pe cele filosofice. El a fost numit profesor de economie politică 
la Universitatea din Milano. 

Deşi a mai publicat câteva lucrări în domeniul economiei, precum şi un 
studiu „despre natura stilului“, singura lucrare cu adevărat valoroasă a lui 
Beccaria a rămas Zratatul despre delicte şi pedepse. 

În Tratatul său, Beccaria demolează un întreg sistem juridico-penal, cu 
rădăcini adânci, iar pe locul rămas gol, fixează doar câțiva „piloni“. El a fost 
conştient că, dacă ar fi oferit vanante complete, acestea ar fi fost la rândul 
lor imperfecte, iar confruntarea ar fi fost deturnată spre criticarea acestora. 


* Ideile cuprinse în Tratatul lui Beccaria au declanşat transformări 
radicale în sistemele penale ale mai multor state europene. Daţi exemple 
de astfel de transformări. 


A2) Principalele idei 

Importanţa moştenirii beccariene comportă două coordonate: 

— demolarea vechilor şabloane ale gândirii juidico-penale, total 
anacronice; 

— stabilirea principiilor de bază în vederea unei noi construcții 
legislative în domeniul penal. 

Pe aceste două coordonate, principalele idei exprimate în opera lui 
Beccaria ar putea fi sistematizate astfel: 

1. Codificarea riguroasă a delictelor şi pedepselor şi necesitatea 
elaborării unui corp de legi scrise, clare şi accesibile. 

— cetăţeanul nu poate fi limitat în drepturile sale individuale 
decât prin voinţa legiuitorului, ca reprezentant al voinţei 
generale; 

— cetăţeanul trebuie să fie protejat împotriva abuzurilor 
puterii; 

— cetăţeanul trebuie să cunoască ceea ce este permis şi 
ceea ce este interzis. 


* Explicaţi evoluția principiului legalității delictelor şi a pedepselor, 
principiu susținut de ideea codificării delictelor şi pedepselor, exprimat 
de Beccaria. 


2. Justificarea pedepsei prin caracterul ei retributiv, descurajant şi, prin 
urmare, util pentru conservarea ordinii sociale. 

Beccaria susține necesitatea unor pedepse proporţionale cu delictul, în 
acelaşi timp, pedeapsa nu trebuie să urmărească o chinuire a vinovatului. 


3. Necesitatea aplicării unor pedepse moderate, dar sigure şi prompte. 

Beccaria atrage atenția că violenţa pedepselor este contagioasă şi 
determină creşterea violenţei în comportamentele individuale. Sălbăticia 
pedepselor este nu numai inumană, dar şi inutilă, deoarece nu rigoarea 
supliciului, ci certitudinea pedepsei poate determina un rol preventiv. 


4. Desființarea pedepsei cu moartea. 

Beccaria este primul care, într-o lucrare publicată, pune sub semnul 
întrebării dreptul de a recurge la pedeapsa cu moartea, solicitând abolirea 
acesteia. 

Pedeapsa cu moartea nu poate fi întemeiată pe nici un drept. 

Pedeapsa cu moartea nu este nici necesară şi nici utilă. 

„Spectacolul înspăimântător, dar momentan al morţii unui scelerat, este 
pentru crimă o frână mai slabă decât lungul şi continuul exemplu al unui om 
privat de libertatea sa.“ 


TEME 


* Beccaria admite totuși existența a două excepții, două situaţii în 
care pedeapsa cu moartea ar putea fi necesară. Care sunt acestea? 


5. Introducerea sistemului acuzator în procedura penală; necesitatea 
ca judecată şi probele să fie publice. 

Beccaria critică ierarhia probelor şi sugerează că la baza aprecierii 
judecătorului să stea „intima convingere“. O asemenea convingere nu poate 
fi formată decât pe baza unui proces public şi contradictoriu. 

Este criticat sistemul prin care se impune inculpatului prestarea unui jurământ. 


6. Desființarea torturii ca procedeu de anchetă sau ca mijloc de obţinere 
a probelor. 

Este demascat în mod virulent caracterul inuman al torturii, dar în acelaşi 
timp este demonstrată inutilitatea, ineficienţa juridică a acesteia. 


7. Necesitatea prevenirii delictelor. 
In finalul cărţii sale, Beccaria concluzionează că „merită mai mult a 
preveni crimele, decât a le pedepsi“. 


| TEME 


* Ideea necesității prevenirii delictelor mai fusese exprimată până 
la Beccaria? 


A3) Actualitatea gândirii beccariene 

Multe dintre ideile lui Beccaria, deşi la prima vedere exprimă realităţi 
juridice incontestabile, au rămas şi în prezent, cel puţin parţial, simple 
deziderate, de unde și caracterul lor mereu actual. 

TEME 


* Explicaţi actualitatea fiecăreia din ideile exprimate de Beccaria 
în opera sa Despre delicte şi pedepse. 


A4) Dimensiunea criminologică 
Opera lui Beccaria conţine idei filozofico-juridice cu un mare impact 
socio-legislativ şi de o mare longevitate. 
Creaţia beccariană are şi o dimensiune criminologică incontestabilă. 
În cursul Tratatului regăsim germeni ai ideilor exprimate ulterior de 
Ferri, Garofalo, Sutherland. 
Beccaria a avut intuiții corecte cum ar fi: 
— rolul certitudinii pedepsei în limitarea criminalităţii; 
— caracterul criminologic al unor practici şi instituţii juridice. 


| ÎNTREBĂRI/SUBIECTE 


* Conjunctura operei lui Beccaria. 

* Principalele idei exprimate de Beccaria în opera sa Despre delicte 
şi pedepse. 

* Actualitatea ideilor lui Beccaria. 


REFERATE 


* Conjunctura şi importanța operei lui Beccaria, Despre delicte şi 
pedepse; 

- Principalele idei exprimate de Beccaria în opera sa Despre delicte 
şi pedepse; 

— Actualitatea gândirii beccariene. 

B) Principalele şcoli criminologice 

B1) Şcoala geografică (sau cartografică) 

Reprezentanţi ai şcolii au fost belgianul Quetelet şi francezul Guerry. 

Lambert Adolphe Quetelet (1796-1874), doctor în matematică, a fost 
directorul Observatorului astronomic din Bruxelles. 

Printre primele sale lucrări: „Cercetări cu privire la populaţie, naşteri, 
decese, închisori etc., în Regatul Ţărilor de Jos“ şi „Cercetări cu privire la 
tendinţa spre crimă la diferite vârste“. 

Principala sa lucrare a fost: „Despre om şi dezvoltarea facultăţilor sale 
sau Eseu de fizică socială“, unde sunt cuprinse principalele constatări legate 
de fenomenul criminal. Această lucrare completată şi revizuită a fost 
republicată spre sfârşitul carierei lui Quetelet sub denumirea „Fizica socială 
sau Eseu cu privire la dezvoltarea facultăţilor omului“. 

Realizează o ştiinţă a omului mediu, fizica socială. 

Accentuează importanța educaţiei morale, care prevalează asupra 
instrucției şcolare. 

Nu sărăcia generează criminalitate, ci, mai degrabă, discrepanţa între 

Andre-Michel Guerry (1802-1866), jurist de formaţie, a fost directorul 
departamentului de statistică penală de la Ministerul Justiţiei din Franţa. 


Lucrări: 

— „Eseu asupra statisticii morale în Franţa“; 

— „Statistica morală a Angliei comparată cu Statistica morală a Franţei“. 

Repartizează departamentele franceze în cinci regiuni în cadrul cărora 
observă o regularitate a criminalităţii. Din această regularitate remarcabilă 
rezultă ideea că „precum fenomenele naturale, comportamentul uman este 
şi el supus unor legi“. 

Constată că nici sărăcia şi nici instrucţia şcolară nu au o influență directă 
asupra cifrei criminalităţii. 

Cercetările ambilor reprezentanți ai şcolii geografice s-au bazat pe 
primele statistici criminale europene. 

Cei doi cercetători au dedus „Legea termică a criminalității“. 

TEME | 


Ce constată Legea termică a criminalităţii dedusă de cei doi 
cercetători? 


B2) Şcoala Lyoneză 

Alexandre Lacassagne (1943-1924), profesor de medicină legală la 
Universitatea din Lyon, a fost principalul exponent al acestei şcoli. 

Teoria lui Lacassagne se poate rezuma la câteva aforisme care au 
rămas celebre: 

— Orice act dăunător existenţei unei colectivităţi este o crimă; 

— Orice crimă este un obstacol în calea progresului; 

— Mediul social este „supa de cultură“ a criminalității; microbul este 
criminalul, un element care nu are importanță decât în ziua în care 
găseşte „supa“ care îl face să fermeneteze; 

— Societăţile au criminalii pe care îi merită. 

Opiniile mai sus menţionate au reuşit să inducă în eroare pe majoritatea 
istoricilor criminologiei, care au făcut din Lacassagne „şeful“ unei şcoli a 
mediului social practic inexistentă. 

În realitate, Lacassagne a fost un partizan al frenolkogiei lui Gall şi un 
admirator secret al lui Lombroso pentru criticarea căruia şi-a dedicat aproape 
întreaga energie. 

La moartea lui Lombroso, Lacassagne abandonează orgoliile şi publică 
un articol elogios la adresa rivalului său. 


B3) Şcoala socialistă 

Are ca fundament opiniile formulate de Marx (1818-1883) şi Engels 
(1820-1895). 

Potrivit concepţiei marxiste, criminalitatea depinde de condiţiile 
economice, în sensul că inegalitatea economică generează criminalitatea. 

Din considerente ideologice, şcoala socialistă prezintă o variantă extremă, 
transformând explicaţii parţiale în explicaţii cu caracter general, valabile 
pentru fenomenul criminal în ansamblu. Se comite astfel o eroare de ordin 
ştiinţific, sesizată chiar în epocă de Garofalo. 

Căderea comuinismului a antrenat pierderea unicului suport al 
criminologiei marxiste, cel ideologic. 


TEME 


* Cum a combătut Garofalo teoriile socialiste? 


B4) Şcoala interpsihologică 

Fondatorul acestei orientări a fost criminologul francez Gabriel Tarde 
(1843-1904). 

Principalele lucrări: „Criminalitatea comparată“ şi „Legile imitaţiei“. 

Constată o creştere a criminalităţii în cifra absolută, de proporţii 
îngrijorătoare. 

Atrage atenția asupra unor capcane ale statisticilor. Astfel, a observat 
o scădere a numărului de crime, în timp ce delictele crescuseră de trei ori. 
Era vorba însă de o deformare a realităţii ca urmare a faptului că un număr 
mare de fapte au trecut din categoria crimelor în cea a delictelor. 

Teoria lui Tarde se fondează pe constatarea potrivit căreia raporturile 
interumane sunt guvernate de un fapt social fundamental: imitaţia. 
Comportamentul criminal este un comportament imitat. 

Tarde consideră că sociologia nu este decât o interpsihologie, atâta 
timp cât nu avem de a face decât cu raporturi interindividuale. 

Privită ca teorie socială cu caracter general, construcţia lui Tarde este 
criticabilă. Cu toate acestea, rolul important al imitaţiunei în cadrul 
comportamentului uman este subliniat şi în psihologia contemporană. 


* Explicaţi rolul imitaţiei în raporturile interumane în opinia lui 
Gabriel Tarde. 
B 5) Școala sociologică 

Principalul reprezentant este Emile Durkheim (1858-1917). 

Principale lucrări ale acestuia: „Despre diviziunea muncii sociale“, 
„Regulile metodei sociologice“, „Suicidul“, „Două legi ale evoluţiei penale“. 

Reduce faptele morale la fapte sociale, pe care le consideră 
independente de conştiinţa individuală. 

Consideră crima ca un fenomen de normalitate socială. 

Crima este nu numai un element inerent oricărei societăți sănătoase, ci 
chiar un „factor de sănătate publică“, ceea ce duce la următoarele concluzii: 

1. din moment ce crima este un fenomen normal, ea nu provine din 
cauze excepționale, ci din structura însăşi a culturii căreia îi aparține; 


2. deoarece criminalitatea este rezultatul marilor curente colective ale 
societăţii, existența şi raporturile sale cu ansamblul structurii sociale prezintă 
un caracter de permanență; 


3. deci criminalitatea trebuie înţeleasă şi analizată nu prin ea însăşi, ci 
totdeauna relativ la o cultură determinată în timp şi spațiu. 


Introduce termenul de anomie (din grecescul anomos = tără lege) pe 
care îl înţelege în sensul de „slăbire a rolului normelor sociale“. 


| TEME | 


* În ce constă originalitatea opiniilor lui Durkheim? 


ÎNTREBĂRI/SUBIECTE 


* Școala geografică, 

* Școala Lyoneză,; 

* Școala socialistă; 

* Școala interpsihologică, 
* Școala sociologică. 

Pozitivismul italian 


A) Premisele pozitivismului italian 

1. Semi-eşecul şcolii clasice a dreptului penal, respectiv neputinţa 
acestuia de a propun soluţii valabile pentru limitarea fenomenului criminal. 

Gândirea pozitivistă apare ca o continuare, dar şi ca o replică la şcoala 
clasică. 


| TEME 


* Gândirea pozitivistă apare ca o continuare, dar şi ca o replică la 
şcoala clasică. Arătați cum sintetizează Enrico Ferri raporturile dintre 
cele două orientări. 


2. Dezvoltarea cercetării ştiinţifice în general şi, în particular, aplicarea 
metodei inducției pozitive, caracteristică pentru secolul al XIX-lea. 

Studiile realizate de Gall şi Morel au influenţat în mod direct şi decisiv 
cercetările lui Lombroso, dar şi pe cele ale celorlalţi reprezentanţi ai 
pozitivismului. 

a) Franz Joseph Gall (1758-1828) a studiat medicina la Strasbourg 
şi Viena, fiind preocupat în principal de problemele legate de 
anatomia creierului. Între 1810-1819 apar cele patru volume 
ale celei mai importante dintre lucrările sale: „Anatomia şi 
fiziologia sistemului nervos în general şi a creierului în 
particular“. 

Formulează o teorie a tendinţelor umane potrivit căreia comportamentul 
omului este reglat prin „jocul“ unor tendințe care îşi găsesc fiecare „condiția 
materială de posibilitate“ într-o porţiune a cortexului. Porțiunea este 
proeminentă dacă tendinţa este dezvoltată şi, respectiv atrofică dacă tendinţa 
este redusă, rezultând o adevărată „cartografie corticală“. 

Potrivit lui Gall ar exista, în principiu, trei zone care ar putea interesa 
fenomenul criminal şi care ar putea fi sondate printr-o „cranioscopie abilă“. 

Gall a fost primul susținător al ideii de „localizare“, idee ce a fost reluată 
ulterior de numeroşi savanţi, dând naştere unor polemici aprinse. 

Astăzi ştim că localizarea există până la un anumit punct. În acelaşi 
timp, deoarece marea majoritate a activităților mentale cer ca numeroase 
zone corticale să lucreze în colaborare, ideea de localizare nu poate fi 
sistematizată şi împinsă până la ultimele ei consecinţe. 


TEME 


* Care sunt cele trei zone care, potrivit lui Gall, ar putea interesa 
fenomenul criminal? 


b) Benedict August Morel (1809-1873), de formație medic 
psihiatru, şi-a desfăşurat activitatea într-un azil public, unde a 
efectuat cercetări concretizate într-o vastă lucrare: „Tratat 
privind degenerescenţele fizice, intelectuale şi morale ale speciei 
umane“. 

Concepte degenerescente ca pe o maladie ereditară, maladie ce are 

drept efect o deviere a individului de la tipul normal. 

El tratează pe larg problema nebuniei morale. 

Morel face o clasificare a maladiilor mentale, arătând care sunt cele 

predispuse la crimă. 


3. A treia premisă generală a pozitivismului este reprezentată de teoriile 
sau şcolile criminologice anterioare ori contemporane cu şcoala italiană: 
cartografică, lyoneză etc. 


Explicaţiile formulate în cuprinsul şcolilor amintite au constituit puncte 
de reper importante pentru cercetătorii italieni. 


| ÎNTREBĂRI/SUBIECTE 


* Premisele pozitivismului italian. 

B) Cesare Lombroso 
1835-1909 


Cesare Lombroso s-a născut la 6 noiembrie 1835 la Viena. Şi-a făcut 
studiile la facultățile din Padova, Viena şi Pavia, iar din anul 1850 a început 
să lucreze ca medic militar. 

În 1864 se încredinţează cursul de psihiatrie la Universitatea din Pavia 
şi devine, în acelaşi timp, director al unui azil de alienaţi. 

În 1876 ocupă postul de profesor de medicină legală la Torino. 

În acelaşi an publică lucrarea „L"Uomo delinquente“, care în scurt timp 
îl face celebru. 

Alte lucrări: „Antropologia criminală şi recentele ei progrese“, „Omul 
de geniu“. 

Sub influenţa ideilor sale are loc în 1885 la Roma, primul Congres 
Internațional de Antropologie criminală. 

A murit la 18 octombrie 1909. 


B1) Teoria anormalităţii biologice 

La originea cercetărilor lombrosiene a stat descoperirea, la craniul unui 
criminal, în zona occipitală medie, a unei adâncituri accentuate, trăsătură ce 
se regăsea la unele cranii primitive. Această descoperire i-a sugerat lui 
Lombroso ipoteza atavismului (adică oprirea în dezvoltare pe lanţul 
filogenetic). Pentru verificarea acestei ipoteze Lombroso a efectuat 
numeroase cercetări, ajungând la studierea a 383 de cranii. 

A reuşit să distingă aşa-zisele stigmate ale omului criminal: sinusurile 
frontale foarte depărtate, pomeţii şi fălcile voluminoase, orbitele mari şi 
depărtate, asimetria feţei şi a deschiderilor nazale, apendice lemurian al fălcilor. 

A studiat anomalii ale creierului, ale scheletului şi ale unor organe interne. 

A extins cercetările la criminali în viață. 

Constată că lipsa durerii (analgezia) îl apropie pe criminal de omul sălbatic. 

O a doua fază a cercetărilor se referă la unele malformații morfo- 
funcţionale de natură degenerativă. 

Stabileşte existenţa unor analogii între „nebunul moral“ şi „criminalul 
născut“, mai ales sub aspectul simțului moral. 

Examinarea criminalului nebun scoate la iveală existenţa aceloraşi 
stigmate ca în cazul omului criminal, ce sunt explicate de această dată pe 
baza degenerescenţei. 

Într-o ultimă fază, Lombroso se concentrează asupra studiului epilepsiei. 
EI consideră epilepsia atât drept „una din psihozele cele mai atavice“, cât şi 
„nucleul tuturor degenerescenţelor“. 

În concluzie, teoria lombrosiană parcurge trei faze: 

1. natura atavică a criminalului; 

2. raportul dintre degenerescenţă şi criminalitate; 

3. criminalitatea ca formă de epilepsie, unde, cel mai adesea, convulsile 
sunt înlocuite prin iompulsuri violente şi irezistibile spre crimă. 

În teoria lombrosiană criminalitatea reprezintă o anormalitate biologică 
bazată pe atavism organic şi psihic şi pe o patologie epileptică. 

B2) Importanţa operei lombrosiene 

Lombroso a fost primul care a făcut ca studiul criminalului să treacă de 
la faza metafizică la studiul ştiințiufic, aplecându-se asupra realității. 
Cercetările lui Lombroso au constituit punctul de plecare a numeroase 
investigaţii ştiinţifice cu privire la fenomenul criminal. 

Lombroso este un precursor al biotipologiei. 

Opera sa conţine constatări utile şi actuale, cum ar fi cele referitoare la 
infractorii bolnavi mintal. 

Neagă ideea de liber arbitru şi, implicit, pe cea de răspundere morală, 
ca temei al represiunii. 


( REFERATE 


— Omul de geniu; 
— Omul criminal; 
— Antropologia criminală şi recentele ei progrese. 


(ÎNTREBA RI/SUBIECTE 


* Teoria anormalității biologice; 
* Importanţa operei lombroziene. 

C) Raffaele Garofalo (1851-1934) 

Baronul R. Garofalo a fost magistrat de carieră, îndeplinind funcția de 
Preşedinte de Cameră la Curtea de Apel din Neapole. 

Principala sa lucrare, „Criminologia“, a fost publicată prima dată în 
1885. 

Este primul care a utilizat denumirea de criminologie în sensul 
contemporan. 


| TEME 


* Explicaţi problema priorității în utilizarea noțiunii de criminologie. 


C1) Teoria anormalităţii morale 

Construcţia teoretică a lui Garofalo se întemeiază pe noțiunea de delict natural. 

Noţiunea de crimă trebuie privită din punct de vedere sociologic, nu juridic. 

Pentru a stabili noțiunea de crimă, trebuie realizată distincția dintre delicte 
naturale şi delicte convenţionale. Noţiunea de crimă, în sens sociologic, ar 
trebui să includă doar categoria delictelor naturale. 

Crima renaşte acele sentimente pe care le numim „simţul moral“ al 
unei colectivităţi. Singurele sentiumente care au importanță pentru morala 
socială sunt „sentimentele altruiste“. În categoria sentimentelor altruiste 
există două constante: „mila şi probitatea“. Pe baza celor două sentimente 
fundamentale, mila şi probitatea, Garofalo consideră că se poate realiza 
identificarea delictelor naturale. 

Garofalo îşi propune identificarea tipului criminal, a individului capabil 
să comită un delict natural. Pentru aceasta Garofalo recurge la o evaluare 
obiectivă a rezultatelor cercetărilor întreprinse de Lombroso şi discipolii săi. 

Pe baza acestei evaluări Garofalo admite ideea că delincvenţii sunt 
fiinţe aparte, din punct de vedere antropologioc tipul criminal fiind departe 
de a fi conturat. 

Criminalul este un anormal, deoarece diferă de majoritatea 
contemporanilor şi concetăţenilor săi prin „lipsa anumitor sentimente“ şi a 
anumitor dezgusturi. 

Pentru Garofalo „criminalul tipic este un monstru în plan moral“; este 
acela căruia „îi lipseşte total altruismul“. 

Admite existenţa unei zone intermediare între delincvenți şi oamenii 
normali, deoarece este imposibil să tragem o linie care să separe în mod 
distinct lumea criminală de cea a oamenilor oneşti, pentru că există peste 
tot în natură grade şi nuanţe. 

În cadrul tipului criminal, general conceput, Garofalo stabileşte 
următoarele categorii: 

1) asasini; 2) violenți; 3) necinstiți; 4) cinici. 


* Arătaţi diferența între delictele naturale şi cele convenționale. 


C2) Importanţa operei lui Garofalo 

Teoria anormalităţii morale nu poate constitui o explicaţie general valabilă. 

O serie de teorii moderne cu privire la fenomenul criminal au preluat 
însă ideea integrând-o într-un cadru explicativ mai larg. 

Garofalo constată că instrucţia nu are efect direct şi benefic asupra 
fenomenului criminal. 

Arată că religia ar putea avea efecte benefice doar dacă perceptele 
morale sunt receptate în copilărie. 

Demonstrează că factorii economici nu reprezintă adevărata cauză a 
criminalității. 

Introduce noțiunea de periculozitate a infractorului. 

Garofalo deține prioritatea în sublinierea necesității efectuării de anchete 
sociale cu privire la infractor. 


REFERATE 


— Criminologie; 
— Opoziția delict natural — delict convențional; 
-— Ideea de cod penal european. 

ÎNTREBĂRI/SUBIECTE 


* Teoria anormalităţii morale; 
* Importanţa operei lui Garofalo. 


D) Enrico Ferri (1856-1929) 
A efectuat studiile juridice la Universitatea din Bologna. A fost profesor 
universitar, avocat şi om politic. A avut o bogată activitate ştiinţifică. 
Principala sa lucrare a apărut în 1881sub denumirea „Noile orizonturi 
ale dreptului penal“ şi a fost republicată ulterior cu titlul „Sociologie criminală“. 
În această lucrare formulează o teorie multifactorială a delictului. 
Ferri constată că delictul a fost considerat un fenomen de: 
— normalitate (fie biologică, fie socială); 
— anormalitate biologică; 
— anormalitate socială. 
Deşi utilizează formula anormalitate biologico-socială, Ferri ia în 
considerare şi factorul psihic. 


Ce este delictul în opinia lui Ferri? 


D1) Teoria anormalităţii bio-psiho-sociale 

În construirea teoriei sale, Ferri pleacă de la clasificarea criminalului în 
cinci categorii: 

a) criminalii nebuni 

Intră în această categorie toate cazurile patologice. O varietate aparte 

o reprezintă nebunul moral. 
2) criminalii născuţi 

Sunt cei la care se regăsesc, de o manieră tranşantă, caracteristicile 
speciale relevate de antropologia criminală. Marea majoritate a recidiviştilor 
este alcătuită din criminali născuţi sau criminali din obişnuinţă. 

3) criminalii obişnuiţi sau din obişnuință dobândită 

Se caracterizează prin slăbiciune morală la care se adaugă stimuli ai 
circumstanțelor şi mediului corupt. Deseori, încep activitatea infracțională 
la o vârstă fragedă şi comit infracțiuni contra proprietăţii. Detenţia îi 
degradează fizic şi moral. 

4) criminalii de ocazie; 

În această categorie se regăsesc cei care sunt împinși să comită fapte 
penale de unele condiţii legate de mediul fizic şi social. 

5) criminalii din pasiune; 

Sunt o varietate a criminalilor de ocazie. Comit de cele mai multe ori 
atentate contra persoanei. Au un temperament sanguin sau nervos şi o 
sensibilitate exagerată. 

Granițele între cele cinci categorii de criminali nu sunt foarte ferme. 


Factorii criminogeni sunt grupaţi de Ferri în trei categorii: 
1) factorii antropologici; aceştia sunt divizați la rândul lor în trei 
subcategorii: 
a) constituţia organică a individului; 
b) constituţia psihică a criminalului; 
c) caracteristicile personale ale criminalului. 
2) factorii fizici sau cosmo-telurici; 
— cuprind toate cauzele aparținând mediului fizic. 
3) factorii sociali; 
— rezultă din mediul social în care trăieşte delincventul. 
Concluzia este că în opinia lui Ferri, crima ca fenomen individual este 
determinată de o multitudine de factori concurenţi de natura biologică, 
psihologică şi socială. 


| TEME 


* Daţi exemple de factori criminogeni de natură fizică şi de natură 
socială. 

D2) Contribuţia lui Ferri la dezvoltarea gândirii criminologice 

Ferri constată că într-un mediu social dat, în condiţii individuale şi fizice 
date, se produce un număr determinat de infracţiuni. În condiţii deosebite, 
legate de fenomene economice, politice, numărul infracțiunilor poate atinge 
un prag maxim. Astfel, se impun două constatări importante: 

— nu există o regularitate a fenomenului criminal; 

— pedepsele nu au eficienţa care le este atribuită în general. 
Concluzia este că trebuie să se recurgă la echivalenți ai pedepselor. 
Ferri elaborează un adevărat program de reformă socială: 

— în plan economic; 

— din punct de vedere politic; 

— în domeniul ştiinţific; 

— în plan civil şi administrativ; 

— în privinţa educaţiei. 

Ferri formulează teoria pozitivistă a răspunderii penale. 
Astfel, Ferri neagă ideea de liber arbitru. Se neagă implicit răspunderea 
morală, pe care o înlocuieşte cu răspunderea socială. 


TEME 


* Ce reprezintă echivalenții pedepselor în opinia lui Ferri? 

* Explicaţi programul de reformă socială elaborat de Ferri (în plan 
economic, politic, ştiinţific, civil, administrativ şi educaţional); 

* Explicați teoria pozitivistă a răspunderii penale formulate de Ferri. 


ÎNTREBĂRI/SUBIECTE 


* Tipuri de criminali şi factori criminogeni; 
* Contribuţia lui Ferri la dezvoltarea gândirii criminologice. 


| REFERATE 


— Sociologie criminală; 
— Tipuri de criminal şi factori criminogeni; 

— Substitutele pedepsei; 
— Negarea ideii de liber arbitru. 


E) Caracteristicile şcolii pozitiviste 
1) Studiul complet al fenomenului criminal, ca realitate umană şi socială 


şi, în mod corelativ, contestarea viziunii abstracte asupra crimei; 


2) Formularea unor concluzii bazate pe observarea fenomenului criminal, 
pe metoda inducției pozitive şi renunțarea la deducţia apriorică, speculativă; 


3) Negarea „liberului arbitru“ şi înlocuirea acestei idei cu cea a 
determinismului bio-psiho-social; 


4) Inlocuirea ideii de răspundere morală cu cea de răspundere socială; 


5) Justificarea activităţii juridico-penale prin raţiuni de apărare socială, 
ceea ce presupune măsuri de protecţie şi măsuri de prevenire. 


| ÎNTREBĂRI/SUBIECTE 


* Caracteristicile şcolii pozitiviste. 


PRELEGEREA IV 


Criminologia etiologică: Teoriile etiologice moderne 


Teoriile etiologice moderne 


Explicaţiile etiologice moderne prezintă următoarele caracteristici: 

1) se admite în unanimitate ideea că delincvenţa reprezintă un fenomen 
multifactorial; 

2) fără a nega acest caracter multifactorial, diversele teorii etiologice 
s-au ocupat fiecare în mod prioritar de o anumită categorie de factori pe 
care i-au considerat preponderenţi (biologici, morali, sociali); 

3) se pleacă de la premisa că şi comportamnentul criminal, ca şi celelalte 
conduite umane, reprezintă un comportament psihologic; de aceea, teoriile 
etiologice moderne au un element comun: factorul psihologic. 


| ÎNTREBĂRI/SUBIECTE | 


* Caracteristicile teoriilor etiologice moderne. 


A) Teoniile psiho-biologice 

Continuă tradiţia lombrosiană. 

Conform ideii centrale a acestor teorii, crima ca fenomen individual are 
o bază biologică. 

Se consideră că ceilalţi factori, exteriori individului, au doar un rol 
secundar. 

A1) Teoria bio-tipologică. 

Există o corelaţie între activitatea criminală şi biotip. 

Ernest Kretschmer (1888-1964), psihiatru german, a observat existenţa 
unei relații între unele tipuri morfologice şi anumite tulburări psihice. 

Principala lucrare: „Structura corpului şi caracterul“. Kretschmer 
consideră că se pot distinge patru tipuri de indivizi: 

1) tipul picnicomorf (sau picnic); 

2) tipul leptomorf (sau astenic); 

3) tipul atletomorf (sau atletic); 

4) tipul displastic. 


* Cum se stabileşte corelaţia între activitatea criminală şi biotip? 
* Explicați cele patru tipuri de indivizi potrivit teoriei lui Kretschmer. 


A2) Teoria inadaptării bio-psihice 

Formulată de crimonologul suedez Olof Kinberg în lucrarea „Probleme 
fundamentale ale criminologiei“. 

Pentru a stabili cauzele crimei este necesar a se analiza structura bio- 
psihică a individului, personalitatea acestuia. 

Există două elemente ce trebuie avute în vedere la analiza structurii 
bio-psihice: 

1) Nucleul constituțional — reprezintă suma tendinţelor reacţionale ale 
individului. Se pot distinge patru trăsături psihologiste fundamentale ce 
alcătuiesc nucleul constituţional: 

1. capacitatea — nivelul maxim pe care poate să îl atingă inteligenţa 
unui individ sub influenţa unor condiţii de mediu optim; 

2. validitatea — cantitatea de energie de care dispune individul; 

3. stabilitatea se referă la facultatea subiectului de a dobândi 
comportamente ferme, durabile, astfel încât să poată face 
acelaşi lucru în acelaşi fel, economisind forţa; 

4. soliditatea se referă la coeziunea intemă a personalității, în 
opoziţie cu disociabilitatea. 

Aceste trăsături se regăsesc în personalitatea indivizilor în cantități 
variabile: în excelent, mediu sau deficitar, în cazuri extreme vom avea perechi 
diametral opuse. 


* Care sunt perechile diametral opuse pe care le vom avea în cazuri 
extreme, potrivit opiniei lui Olof Kinberg? 


Pe de altă parte este nevoie a se lua în calcul şi cel de-al doilea element: 

2) Funcţia morală: 

— este compusă din elemente emoţionale şi elemente cognitive. 
Dacă se ia în considerare calitatea acestor elemente se pot 
distinge patru categorii de subiecţi: 

1. indivizi a căror funcţie morală se reduce la unele 
cunoştinţe ale evaluărilor morale, general acceptate, dar 
cărora le lipseşte elementul emoţional aproape complet: 

2. indivizi care nu numai că posedă cunoştinţe despre 
regulile morale, dar sunt capabili să reacționeze emoțional 
la stimuli adecvaţi; 

3. indivizi ale căror funcţii morale au suferit modificări în 
urma unor leziuni patologice ale ţesuturilor cerebrale; 

4. indivizi care cunosc regulile morale, răspund emoţional 
la stimuli, însă au o percepție deformată a sensului real 
al actului; sunt în eroare cu privire la semnificaţia morală 
a acestuia. 

În urma combinației dintre un anumit tip de nucleu constituțional şi o 
anumită configuraţie a funcţiei morale, rezultă indivizi inadaptaţi care, la 
anumiţi stimuli, vor reacţiona în contradicţie cu legea penală. 

Kinberg studiază şi cazurile psihopatologice, unde există de obicei alterări 
grave ale funcției morale şi analizează predispozițiile spre delict în aceste 
cazuri. 

| TEME 


* Ce reprezintă funcţia morală potrivit lui Olof Kinberg? 


A3) Teoria constituţiei criminale 

Reprezentantul acestei teorii este criminologul italian Benigno di Tullio, 
profesor la Universitatea din Roma, a cărui principală lucrare „Tratat de 
antropologie criminală“ a fost publicat prima oară în 1945. 

Pentru di Tullio studiul crimei nu poate fi exclusiv biologic ori exclusiv 
sociologic, ci totdeauna biosociologic. 

Autorul încearcă să determine factorii ce conduc la formarea unei 
personalități criminale. 

Cercetările şi concluziile lui di Tullio s-au apropiat cel mai mult de teoria 
lombrosiană. Autorul se foloseşte însă de unele descoperiri noi în domeniul 
bio-psihologiei şi geneticii; în plus, nu evită să se pronunțe asupra factorilor 
sociali şi asupra legăturii dintre aceştia şi personalitatea criminală. 


* Ce înțelege di Fullio prin constituţie criminală? 
* Care sunt factorii care conduc la formarea unei personalități 
criminale, potrivit lui di Tullio? 


A4) Teoria genetică 

Cariotipul uman presupune 46 de cromozomi dispuşi în 23 de perechi, 
din care 22 reprezintă „soma“ (partea nereproductivă), iar o pereche 
reprezintă germenul (partea ce asigură reproducerea) alcătuită din 
cromozomi sexuali. 

Sexul genetic este condiţionat de prezența sau absenţa unui cromozom 
particular notat cu litera y: astfel formula feminină este 46xx, iar formula 
masculină este 46xy. 

Anomaliile cromozomiale frecvente la delincvenţi sunt în legătură cu 
cromozomii sexuali. 

a) O primă anomalie relevată ce a fost descoperită este 
reprezentată de formula 47xxy, respectiv existența suplimentară 
a unui cromozom de tipul x (anomalie denumită sindromul 
Klinefelter). 

b) O a doua anomalie este reprezentată de sindromul xyy, unde 
apare deci un cromozom y în exces. 

Ambele anomalii pot exista şi la indivizi perfect normali. Prin urmare 
explicaţiile bazate pe formula cromozomială nu pot fi generalizate. 

În doctrina criminologică s-a arătat că ambele anomalii pot exista și la 
indivizi perfect sănătoşi. Concluzia poate fi că aceste anomalii constituie o 
predispoziţie şi chiar dacă indivizi cu astfel de anomalii ajung să comită 
frecvent infracțiuni, acest deznodământ nu este obligatoriu. Deci explicaţiile 
bazate pe aberațiile cromozomiale nu pot fi generalizate. Interesul cercetării 
criminologice în acest domeniu s-a diminuat pentru o perioadă, un rol 
important în acest sens avându-l şi problemele etico-juridice pe care le-au 
generat aceste cercetări. 


TEME 


* Sindromul Klinefelter: caracteristici, frecvenţă, fapte comise. 

* Detaliaţi anomalia constând în apariția unui Y suplimentar care 
duce la formula 47XYY; 

* Care sunt problemele etico-juridice care au descurajat cercetările 
în domeniul biologiei genetice? 


| ÎNTREBĂRI/SUBIE CTE 


* Teoria bio-tipologică; 

* Teoria inadaptării bio-psihice; 
* Teoria constituţiei criminale, 
* Teoria genetică. 

B) Teoriile psiho-sociale 

Acordă o importanţă sporită factorilor sociali ai fenomenului criminal. 

Încearcă să răspundă la întrebarea: de ce viaţa socială determină anumiţi 
indivizi să comită fapte penale, în timp ce alți indivizi nu devin delincvenţi? 
Aceste teorii sunt denumite Teoriile factorilor sociali ai delincvenţei şi intră 
în această categorie: Teoria asociaţiilor diferențiale, Teoria conflictelor de 
culturi şi Teoria anomiei. 

Există şi unele excepţii, unde întrebarea este pusă dintr-o perspectivă 
contrară: de ce majoritatea indivizilor se supun legii şi nu comit fapte 
penale? Aceste teorii au fost regrupate sub denumirea Teoriile factorilor 
sociali ai respectului legii penale. Aparține acestei categorii Teoria 
angajamentului. 


B1) Teoria asociaţiilor diferenţiate 

Aparține criminologului american Edwin Sutherland, profesor la 
Universitatea din Indiana. 

Principala sa lucrare: „Criminologie“, publicată în 1924, republicată în 
1934 sub denumirea „Principii de criminologie“. În această lucrare este 
formulată teoria asociaţiilor diferenţiale. 

Explicaţia actului criminal în viziunea lui Sutherland presupune 
următoarele coordonate: 

1. comportamentul criminal este învăţat; 

2. învăţarea se realizează în contact cu alte persoane, printr-un 
proces complex de comunicare; 

3. învăţarea are loc mai ales în interiorul unui grup restrâns de 
persoane; 

4. procesul de învăţare presupune: asimilarea tehnicilor de 
comitere a infracțiunilor; orientarea mobilurilor, a tendinţelor 
impulsive, a raţionamentelor şi atitudinilor; 

5. orientarea mobilurilor şi a tendinţelor impulsive este în funcție 
de interpretarea favorabilă sau defavorabilă a dispoziţiilor 
legale; 

6. un individ devine criminal dacă interpretările defavorabile 
respectului legii domină interpretările favorabile; 

7. asociaţiile diferenţiate pot varia în privinţa duratei, frecvenţei, 
intensității etc.; 
8. formula criminală prin asociaţie nu se dobândeşte doar prin 
imitație; 
9. comportamentul criminal este expresia unui ansamblu de nevoi 
şi valori, dar nu se explică prin aceasta; 
Un grup poate fi organizat fie de manieră a favoriza dezvoltarea fenomenului 
criminal, fie de manieră a i se opune. Majoritatea grupurilor sunt ambivalente, 
iar rata criminalităţii este expresia unei organizări diferențiate a grupului. 


* Care este premisa de la care a plecat Edwin Sutherland pentru 
formularea teoriei sale? 


* Care sunt tipurile de explicații ştiinţifice ale fenomenului criminal, 
potrivit lui Sutherland? 


(REF RATE 


— Teoria asociaţiilor diferențiate, 
— Delincvenţa juvenilă, 
— Criminalitatea gulerelor albe. 


B2) Teoria conflictelor de culturi 

Aparține criminologului american Thorsten Sellin, profesor al Universității 
din Pennsylvania şi preşedinte al Societăţii Internaţionale de Criminologie. 

Principala sa lucrare: „Conflictul cultural şi crima“, publicată prima oară 
în 1938. 

Criminologia este considerată „o ştiinţă bastardă, născută din 
preocuparea generală faţă de o calamitate socială“. O cunoaştere pur 
ştiinţifică în criminologie este iluzorie. În aceste condiţii, „ambiția“ 
criminologiei ar trebui să se limiteze doar la formularea unor ipoteze cu un 
grad sporit de probabilitate. 

Termenii de cultură şi conflict, ce alcătuiesc titlul lucrării au o semnificație 
particulară. 

Se poate vorbi de un conflict cultural atunci când conduita unei persoane, 
socialmente aprobată sau chiar cerută într-o anumită situaţie, nu este 
apreciată de aceeaşi manieră de toate grupurile sociale la care ea datorează 
supunere. 

Există în principal trei situaţii generatoare de conflict: 

1. conflictul poate să apară între două atitudini perfect morale, 

dar bazate pe valori diferite; 

2. conflictul se poate situa între legi arbitrare ori legi care 
favorizează corupția, pe de o parte, şi indivizii care se supun 
unor concepții morale sănătoase, pe de altă parte; 

3. conflictul se poate ivi între legi conforme cu valorile socialmente 
acceptate şi indivizi ce au coduri morale particulare. 

Teoria conflictelor de culturi nu poate oferi decât o explicație parțială a 
fenomenului criminal. 


* Ce înţelege Sellin în teoria sa prin termenii „cultură “ şi „conflict 
cultural“? 


B3) Teoria anomiei 

Formulată de sociologul american Robert K. Merton în lucrarea sa 
„Teoria socială şi structura socială“, apărută în 1949 şi republicată în 1957. 

Pe de o parte, Merton îşi însuşeşte concepția lui Durkheim potrivit căreia 
criminalitatea este o problemă intim legată de structura socială şi variază în 
funcţie de această structură. 

Pe de altă parte, este preluată de la sociologul francez noţiunea de 
anomie, care este adaptată situaţiei concrete pe care o prezintă societatea 
americană. 

Anomia este concepută ca o stare de absenţă ori de slăbire a normei, 
ceea ce duce la o lipsă de coeziune între membrii comunităţii. În explicarea 

stării de anomie autorul utilizează două concepte: cel de cultură şi cel de 
organizare socială. 

Starea de anomie se instalează atunci când există un decalaj prea mare 
între scopurile propuse şi mijloacele legitime, accesibile pentru anumite 
categorii sociale. Aceste categorii defavorizate recurg, la mijloace ilegale, 
la criminalitate, pentru satisfacerea scopurilor propuse de cultura ambiantă. 

Ipotezele sugerate de Merton au trezit un interes deosebit în lumea 
ştiinţifică şi numeroase cercetări ulterioare au încercat să testeze valabilitatea 
acestor ipoteze. 


| TEME 


* Ce înțelege Merton în lucrarea sa prin conceptele de „cultură “ şi 
„Organizare socială“? 


B4) Teoria angajamentului 

Aparține sociologului american Howard S. Becker şi este formulată în 
cuprinsul celebrei sale lucrări „Outsiders*, publicată în anul 1963. 

Becker este unul dintre principalii reprezentanţi ai curentului 
interacționist, ce se înscrie în sfera mai largă a criminologiei „reacției sociale“ 
care consideră ca deviantă şi, implicit, delincvenţa reprezintă o creație a 
structurilor sociale, structuri ce „etichetează individul ca deviant. Cu toate 
acestea găsim în lucrarea lui Becker şi un model secvențial al delincvenţei 
ce poate fi înscris foarte bine în cadrul explicațiilor privind „trecerea la act“. 
Teoria angajamentului reprezintă însă o explicaţie de tip etiologic. 

Individul respectă legea penală pentru a nu pierde avantajele pe care le 
presupune viaţa socială în care este „angajat“. Un individ comite o infracțiune, 
deoarece nu este suficient de angajat în angrenajul social. 

Becker mai admite existenţa unei a doua căi spre delincvenţă, folosindu- 
se de conceptul de „tehnici de neutralizare“. Prin tehnici de neutralizare se 
au în vedere „justificările“ pe care delincvenţii le utilizează pentru a aproba 
propriile acţiuni infracționale. 

O primă tehnică de neutralizare apare când delincventul se consideră 
el însuşi descărcat de responsabilitatea propriilor acţiuni. 

O a doua tehnică se creează în legătură cu prejudiciul comis prin 
infracțiune şi care în viziunea infractorului poate fi socotit uneori inexistent. 

Atreiatehnică este reprezentată de situaţia în care delincventul consideră 
că vătămarea pe care o produce este justă. 

A patra tehnică implică o „condamnare a celor care condamnă“. 

O ultimă tehnică de neutralizare constă în sacrificarea exigențelor sociale 
generale în schimbul salvării celor ale unui grup social restrâns. 


* Daţi exemple practice în cadrul fiecăreia din cele cinci tehnici de 
neutralizare. 


ÎNTREBĂRI/SUBIECTE 


* Teoria asociaţiilor diferenţiate; 
* Teoria conflictelor de culturi; 
* Teoria anomiei; 

* Teoria angajamentului. 


C) Teoriile psiho-morale 

Îşi propun în primul rând studierea mentalități criminalului. 

Consideră că biologicul ori socialul nu prezintă interes decât în măsura 
în care permit o mai bună înţelegere a modului în care se structurează 
mentalitatea criminală. 


C1) Teoriile psiho-morale de factură psihanalitică 

Intră în această subcategorie a teoriilor psiho-morale de natură 
psihanalitică acele explicaţii ale fenomenului criminal care poartă amprenta 
psihanalizei freudiene. 

C1.1) Contribuţia lui Freud la dezvoltarea gândirii criminologice 

Sigmund Freud (1856-1939) este creatorul psihanalizei. 

Se pot distinge trei aspecte ale contribuţiei lui Freud: 

a) Explicaţiile privind structura şi funcționarea aparatului psihic. 

Aceste explicaţii parcurg două faze: iniţial Freud a considerat că 
cele trei instanţe ale vieţii psihice sunt: inconştientul, 
preconştientul şi conştientul. Ulterior, sinele, eul şi supraeul devin 
elementele structurale ale psihicului. 

b) Explicaţiile privindetiologia şi tratamentul nevrozelor. 

Admit existenţa a trei factori a căror acţiune intervine la persoanele bolnave: 

1. predispoziţiile ereditare; 

2. influenţa unor evenimente din prima copilărie; 

3. „renunţarea reală“. 

Analiza freudiană se axează pe evenimentele din prima copilărie. În 
această perioadă instinctul sexual parcurge mai multe faze: faza orală, faza 
anală şi faza genitală. Parcurgerea acestor faze poate da naştere unor „fixaţii 
ale libidoului“. 

Tot în această perioadă a copilăriei apare şi se dezvoltă „complexul lui 
Oedip“. Freud vede în complexul lui Oedip nucleul nevrozelor. 

c) Referirile la fenomenul criminal 

Nu abundă în opera freudiană, deoarece el nu s-a preocupat în mod 
nemijlocit de acest subiect. 

O primă categorie de referiri ce merită semnalate le găsim în lucrarea 
„Totem şi tabu“. Actul criminal are o origine instinctuală. Crima apare ca o 
expresie a instinctului sexual greşit canalizat, a complexului lui Oedip. 

O altă categorie de referiri la fenomenul criminal o găsim în studiile 
publicate de Freud în perioada maturității: „Dincolo de principiul plăcerii“ şi 
„Eul şi sinele“. Se constată o opoziţie categorică între „instinctele eului“ 
care tind către moarte, pe de o parte, şi instinctele sexuale, care acționează 
în direcția prelungirii vieții, pe de altă parte. Se conturează astfel dualismul 
Eros-Thanatos. 

Într-o explicaţie cu privire la crimă Freud vede în aceasta o expresie a 
sentimentului de culpabilitate tipic nevrozelor, adică rămas în stare de 
inconştiență şi anterior faptei. 

* Explicați Complexul lui Oedip; 
* În ce constă dualismul Eros-Thanatos? 


(REFERATE 


— Introducere în psihanaliză, 

— Totem şi Tabu; 

-— Dincolo de principiul plăcerii; 
— Eul şi sinele. 


C1.2) Teoria criminalului nevrotic 

Varianta cea mai cunoscută a acestei teorii aparţine criminologilor F. 
Alexander şi H. Staub şi este expusă în lucrarea „Criminalul şi judecătorii 
săi“, publicată în anul 1929 la Viena. 

Criminalitatea poate fi clasificată în următoarele trei categorii: 

1) Criminalitatea imaginară, care transpare în vise, fantezii sau acte 
ratate; 

2) Criminalitatea ocazională, specifică persoanelor şi situațiilor în care 
supraeul suspendă instanța sa morală, în urma unei vătămări sau amenințări 
iminente pentru eu; 

3) Criminalitatea obişnuită, care cuprinde trei tipuri de criminali: 

a) criminali organici — personalitatea lor ţine de psihiatria clasică; 
b) criminali normali — caracterizați prin aceea că sunt sănătoşi 
din punct de vedere psihic, dar sunt socialmente anormali; 

c) criminalii nevrotici — cei care acţionează în funcţie de mobiluri 

inconştiente; Eul este învins de Sine, care scapă determinării 
Supraeului. 


C1.3) Teoria personalităţii antisociale 
Are la bază constatările psihanalizei freudiene cu privire la evenimentele 
din prima copilărie, la care se adaugă cercetările obținute de alți specialişti. 

O variantă a acesteia a fost expusă de Kate Friedlander. 

Se consideră că în esenţă, la origine, copilul este o ființă absolut 
instinctivă, dominată de principiul plăcerii. El urmează să se adapteze 
principiului realității printr-un proces lent de modificare sau sublimare a 
instinctelor. Procesul de adaptare parcurge trei etape: 

1. faza primelor relații dintre copil şi părinți — este cea mai importantă 

2. faza formării Supra Eului — copilul încearcă să se identifice cu părinții 
şi are loc un proces imitativ 

3. faza formării relaţiilor de grup în sânul familiei — are rolul de a asigura 
adaptarea socială a copilului. 


| 


ÎNTREBĂRI/SUBIECTE 


* Contribuţia lui Freud la dezvoltarea gândirii criminologice, 
* Teoria criminalului nevrotic; 
* Teoria personalităţii anti-sociale. 


C2) Teoriile psiho-morale „autonome“ 
Intră în această categorie diverse explicaţii criminologice de factură 
psiho-morală, unele eliberate total, altele doar parțial, de influenţa psihanalitică. 


C2.1) Teoria instinctelor 

Aparține criminologului belgian Etienne de Greeff. 

Pentru E. de Greeff personalitatea delincventului, ca şi personalitatea 
umană în general, este determinată de instincte. Ansamblul de tendinţe 
instinctive organizate potrivit preocupărilor inteligenţei formează „structura 
afectivă“. În cadrul structurii afective se pot distinge două grupe 
fundamentale de instincte: instinctele de apărare şi instinctele de simpatie. 
Există o opoziţie permanentă între cele două instincte. 

În acest conflict se creează un echilibru precar; în aceste condiţii 
„tulburările de caracter şi insuficienţele“ inteligenței vor favoriza trecerea 
la actul criminal. 

TEME 


* Care este rolul instinctelor de apărare şi al celor de simpatie? 


C.2.2) Teoria personalităţii criminale 

Aparține criminologului francez Jean Pinatel. 

Pinatel consideră inutilă încercarea de a separa oamenii în buni şi răi; 
nu există diferență de natură între oameni cu privire la actul criminal. 
Inexistenţa unei diferenţe de natură între oameni nu exclude însă existența 
unor diferenţe graduale în privinţa pragului lor delincvenţial. 

Unii indivizi au nevoie de instigări exterioare grave, iar alții de instigări 
lejere pentru a prezenta reacţii delictuale, pentru a realiza trecerea la act. 
Această diferență graduală este dată de anumite trăsături psihologice care 
alcătuiesc „nuclerul central al personalităţii criminale“. 

Componentele nucleului personalităţii criminale care comandă condiţiile 
trecerii la act sunt: 

— egocentrismul; 

— labilitatea; 

— agresivitatea, 

— indiferența afectivă. 

* Definiţi fiecare din componentele nucleului personalității 
criminale. 


|ÎNTREBĂRI/SUBIECTE 


* Teoria instinctelor; 
* Teoria personalităţii criminale. 


PRELEGEREA V 


Criminologia dinamică 


Detiniţia criminologiei dinamice 

— acea subramură a criminologiei teoretice care se ocupă cu studierea 
fenomenului criminal, din punctul de vedere al mecanismelor şi proceselor 
care însoțesc trecerea la act. 


A) Trecerea la act ca prelungire a explicaţiilor etiologice 

A1) Modele particulare de trecere la act 

Modelul Etienne de Greeff consideră că sunt parcurse, în principal, de 

către delincvent, trei etape: 

1. etapa „asentimentului ineficace“; în această etapă, la un 
moment dat, trăirile subterane ce tind spre crimă, apar spontan 
în zona conştientului: apare ideea „dispariţiei“ eventualei 
victime. 

2. etapa „asentimentului formulat“; în această fază lucrurile se 
petrec în mare parte de o manieră conştientă; este o etapă 
contradictorie, de ezitări; individul oscilează între dorinţa ca o 
anumită persoană să dispară fără contribuţia sa şi ideea că ar 
putea ajuta la această dispariţie. 

3. a treia etapă, „criza“, presupune ca dispariţia să fie decisă; 

Drumul spre crimă poate fi oprit în oricare dintre cele trei etape, prin 
acțiuunea forțelor de inhibiție interioare, care pot fi eventual stimulate de 
împrejurări externe. 

În opinia lui E. de Greeff există şi acte criminale ce se realizează total 
în afara schemei propuse, fără parcurgerea nici uneia dintre etapele descrise. 

Modelul Jean Pinatel 

Modelul de trecere la act, conceput de Pinatel, este considerat a fi 
obiectiv, în sensul că el descrie actul criminal aşa cum acesta este perceput 
din exterior de către un observator care analizează „dinamica personalității 
agentului“. 

Pentru J]. Pinatel trecerea la act se explică prin acțiunea conjugată a 
celor patru trăsături psihice esenţiale care alcătuiesc „nucleul personalității 
criminale“: egocentrismul, labilitatea, agresivitatea şi indiferența afectivă. 

În modelul de trecere la act, conceput de Pinatel, factorul afectiv joacă 
un rol esenţial. 


* În ce mod cele patru trăsături psihice esențiale asigură trecerea la 
act? 


Modelul H. Becker 

Becker pleacă de la ideea că explicaţiile anterioare privind trecerea la 
act comit greşeala esenţială de a considera că „toţi factorii care contribuie la 
producerea fenomenului acționează simultan“. Becker apreciază că, în realitate, 
nu toate cauzele acționează în acelaşi moment, şi, de aceea, este nevoie deun 
model care să ia în considerare faptul că modurile de comportament se dezvoltă 
potrivit unei secvenţe ordonate. Becker analizează diferitele faze pe care le 
parcurge un individ pentru a deveni consumator de droguri. El constată că 
fiecare fază necesită o explicaţie şi că reunirea tuturor acestor explicaţii 
contribuie la explicarea comportamentului în ansamblu. 


— Explicaţi în ce măsură modelul propus de Becker pune accentul 
pe contribuţia factorilor conştienţi şi raţionali în trecerea la act. 

42) Un model general (modelul „arborelui“) 

Printre modelele cu caracter general, cel mai cunoscut pare a fi cel 
elaborat de sociologul american Albert Cohen. Lucrarea acestuia, „Deviance 
and Control“ îşi propune parcurgerea unei etape spre o teorie generală a 
comportamentului deviant. 

Cohen pune accentul pe influenţa factorilor sociali asupra deviantei. El 
formulează o teorie a „subculturilor“ delincvente. 

Cohen concepe actul deviant ca pe o succesiune de etape, în interiorul 
cărora „actorul“ are oricând posibilitatea de a alege direcția. 

Transpunând ideile lui Cohen într-o schemă grafică rezultă un traseu 
principal, cel spre deviantă, din care se desprind, ca ramurile unui arbore, 
celelalte trasee, nondeviante, spre care la orice moment, din considerente 
diverse, individul poate să schimbe direcţia. Datorită acestei reprezentări 
grafice, modelul de trecere la act conceput de Cohen este cunoscut în 


doctrină sub denumirea de „arbore“ (fig. nr. 5). 


Saua i BB BBA __ 


Fig. nr, 5 (Cf. A. Cohen, op. cit. p. 92) 


| TEME 


* Explicați figura nr. 5 din manual. 
* Care este caracteristica ce reţine atenţia în modelul lui Cohen? 

B) Teoriile dinamice 

Explică actul criminal în sine, în afara oricărei referinţe la trecutul 
infractorului. 

Aceste teorii au fost socotite ca teorii principale ale actului criminal. 


B1) Teoria reţinerii 

Autorul teoriei este Walter C. Reckless, care o declară din start „non- 
cauzală“. 

Acesta propune ca, în general, ipotezele şi explicaţiile criminologilor 
să nu mai recurgă la conceptul de cauză ori combinaţie de cauze, şi 
apreciază că propria sa teorie reprezintă un substitut pentru o teorie 
cauzală. 

Explicaţiile lui Reckless se construiesc în jurul ipotezei potrivit căreia 
există o structură socială externă de reţinere, precum şi un tampon interior. 
Ambele au aceeaşi menire, de a asigura o apărare împotriva devierii 
indivizilor de la norma legală ori socială. 

Reckless enumeră componentele reţinerilor externe şi pe cele ale 
reținerilor interne. Atrage atenţia că aceste componente nu sunt cauze, ci 
tampoane sau izolaţii cu rolul de a opri presiunile, atragerile şi puseurile. 

În finalul explicaţiilor Reckless menţionează că, din punct de vedere al 
cercetării ştiinţifice, teoria acoperă doar o zonă medie a fenomenului ea 
neputând fi aplicată extremelor delincvenţei. 

Considerăm că între aserțiunile autorului şi argumentele care le însoțesc 
există un decalaj important. Astfel, convingerea pe care autorul reuşeşte să 
o inducă cititorului, că teoria sa este o teorie noncauzală, este foarte slabă. 
De asemenea, limitele între care este fixată aplicabilitatea teoriei sale reduc 
în mod considerabil ipotetica ei valabilitate. 

În doctrina criminologică s-a insistat asupra faptului că terminologia 
utilizată este vagă şi slab definită şi că „testarea empirică este dificilă“. 

În afară de ideea renunțării la demersul etiologic, teoria reţinerii nu 
aduce o modificare esenţială în peisajul general al gândirii criminologice. 

În sfera mai restrânsă a explicaţiilor dinamice, teoria lui Reckless nu 
este însă lipsită de semnificaţie. 

(TEME) 


* Care sunt componentele reținerilor externe şi cele ale reținerilor 


interne, potrivit teoriei lui Reckless? 
* Daţi exemple de cazuri în care teoria lui Reckless nu este aplicabilă. 
* Care este însemnătatea teoriei lui Reckless? 


B2) Teoria strategică 
Autorul acestei teorii este Maurice Cusson. Acesta declară că s-a 


inspirat din două surse: 

—autobiografiile criminale; 

— gândirea unor sociologi care, în opinia acestuia, utilizează un discurs 
fără corespondenţă în criminologie. 

Pe baza acestor surse autorul efectuează o analiză strategică a 
delincvenței. 

Autorul ia în calcul patru elemente esenţiale, şi anume: 

— comportamentul; 
— rezultatele; 

— raționalitatea; 

— conflictele. 

Analiza strategică refuză orice explicaţie de tip cauzal şi afirmă a nu fi 
interesată de trecutul şi personalitatea infractorului, ci doar de actul criminal 
în sine. 

Un element important în analiza strategică îl reprezintă noțiunea de 
scop, utilizată în sensul de rezultat propus de actor. 


* Cum prezintă Maurice Cusson analiza strategică a delincvenţei 
în introducerea la lucrarea sa „Delinguants pourquoi? “; 

* Explicaţi cele patru elemente esențiale pe care le ia în calcul autorul 
în explicaţiile sale: comportamentul, rezultatele, raționalitatea şi conflictele. 

C) Stadiul actual al cunoştinţelor criminologice 

C1) Imposibilitatea unei teorii general valabile 

După o jumătate de secol în care au dominat gândirea criminologică, 
teoriile cauzale au devenit ţinta unor atacuri susținute, în ultimii douăzeci de 
ani, cel puţin, nici o teorie etiologică nu a mai reuşit să se impună în doctrină. 

Cele mai vehemente critici împotriva etiologiei criminale au venit din 
direcția criminologiei dinamice. „Puterea“ în criminologie a fost preluată în 
ultimele două decenii de teoreticienii criminologiei dinamice. Pe această 
cale, represiunea penală şi-a reintrat în drepturile fireşti, justificarea pedepsei 
nemaifiind pusă sub semnul întrebării. 

Ca şi comportamentul uman în general, comportamentul criminal este 
de o mare complexitate şi diversitate. Din această cauză, şi cu privire la 
comportamentul criminal, o teorie superior generală este imposibilă din punct 
de vedere logic. 

Criminologii au comis aceeaşi eroare pe care au comis-o şi colegii lor 
psihologi, adică să creadă că în domeniul de care se ocupă este nevoie de 
un Galilei. Ca şi în psihologie, şi în criminologie, după toate probabilitățile, 
locul lui Galilei va rămâne neocupat, şi este normal să fie aşa. 


C2) Conjugarea diverselor eforturi explicative 

Nu există o conduită criminală în abstract, există diverse conduite 
criminale concrete. Nici o crimă nu seamănă cu cealaltă. Fiecare crimă 
reprezintă un „univers“ în sine. 

Tocmai extraordinara diversitate a comportamentelor criminale face 
ca nici o explicaţie, fie în termeni cauzali, fie în termeni dinamici, să nu fie 
universal valabilă. Aceasta nu înseamnă însă că nici o teorie nu este nici 
măcar parţial valabilă şi că nu există nici o posibilitate de înţelegere a 
fenomenului criminal. Dimpotrivă, cercetările criminologice, de la începutul 
lor, au reprezentat etape necesare de căutări şi acumulări. Teoriile 
criminologice trebuie, în cele din urmă, să fie considerate mai ales ca nişte 
„instrumente metodologice de interpretare“. 

Păstrându-şi fiecare identitatea, diferitele teorii trebuie să concureze la 
explicarea comportamentului criminal, nu să se nege reciproc. Valoarea 
unei teorii nu este asigurată prin desființarea alteia. 

